ครุ ลหุ คล้ายคำเป็น คำตาย หรือไม่
ครุ ลหุ เป็นระบบการออกเสียงในร้อยกรอง ในภาษาบาลีและสันสกฤต โดยมีหลักว่า ครุ คือเสียงหนัก, ลหุ คือเสียงเบา ดังนั้น ไม่ว่าจะเขียนด้วยคำเป็นหรือคำตายอย่างไร ตำแหน่งที่ต้องออกเสียงเบา(แผ่ว) ก็ต้องเบา ที่ต้องออกเสียงหนัก ก็ต้องหนัก
แต่เมื่อนำฉันทลักษณ์ที่บังคับครุ ลหุ มาใช้ในภาษาไทย พูดง่ายๆ คือ เมื่อจะแต่งร้อยกรองที่บังคับครุ ลหุ ด้วยภาษาไทย การออกเสียงหนักเบาได้เปลี่ยนไป ทำให้เกิดแนวคิดใหม่ คือ
ลหุ คือ คำเสียงสั้น ไม่มีตัวสะกด เช่น ณ จะ มิ ฉะ ยุ วิ (ทั้งหมดนี้คือคำตาย เสียงสั้น ไม่มีตัวสะกด)
ครุ คือ คำทั้งหมดนอกเหนือจากลหุ (รวมทั้งคำเป็นทั้งหมด, คำตาย เสียงยาวทั้งหมด และคำตายเสียงสั้น ที่มีตัวสะกด ทั้งหมด)